مصر هوا یول شرکتی نینگ اوچاغینی قاچیرگن کیشی اوشلب آلیندی
مصرنینگ اسکندریه شهریدن پایتخت قاهره گه کیته یاتگن مصر هوا یول شرکتی نینگ بیر فروند اوچاغینی جنوبی قبرس ده گی لارناکا قونلغه سیگه قاچیرگن کیشی اوشلندی. مذکور کیشی نینگ آتی سیف الدین مصطفی ایکن لیگی معلوم قیلیندی. مصطفی نینگ ایسکی خانمی پره شوگه بیر مکتوب بیرماقچی بولگن لیگی خودی شو نامه ده مصر قماقخانه لریده گی خاتین – قیزلرنینگ آزاد ایتیلیشینی سوره گن لیگی قید ایتیلگن. پره شو ایسه اوچاق قاچیرگن کیشی ایسکی ایری نینگ پروفیسر ابراهیم ثمره ایمس ایکن لیگینی، ایری نینگ سابق مصر اردوسی پرسونلی سیف الدین مصطفی ایکن لیگینی بیان ایتدی. بی بی سی نینگ عربچه سرویسی گه بیانات بیرگن بیر کیشی اوزینی ابراهیم ثمره ایکن لیگینی و اوچاقده گی مسافرلردن بیرته سی ایکن لیگینی بیلدیردی. مصرلیک اداره چیلر هم اوچاقنی قاچیرگن کیشی نینگ کیم لیگینی تأیید ایتدی. جنوبی قبرس لیک اداره چیلر ایسه مذکور کیشی نینگ تروریست ایمس ایکن لیگینی بیان ایتدی. اوچاق قاچیرگن کیشی بیلن تماس آلگن خوفسیزلیک کوچلری مذکور کیشی نینگ تروریزم بیلن علاقه سی بولمه گن لیگینی اوزی نینگ عاشق بیر کیشی گه اوخشه گن لیگینی بیلدیرگن ایدی. حادثه آلیب باریله دیگن تحقیق نینگ آرتیدن معلوم بوله دی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
